b"\n_START_ARTICLE_\nHugo S\xc3\xa1nchez M\xc3\xa1rquez\n_START_SECTION_\nBiografia\n_START_PARAGRAPH_\nLa seva carrera futbol\xc3\xadstica va comen\xc3\xa7ar el 1975 a l'equip de Los Pumas de la Universidad Aut\xc3\xb3noma de M\xc3\xa9xico, on va debutar amb 18 anys, el 23 d'octubre de 1976. Va aconseguir se convocat el mateix any per jugar els Jocs Ol\xc3\xadmpics de Mont-real, al Canad\xc3\xa0. El 1981 signa per l'Atl\xc3\xa9tico de Madrid, on jugar\xc3\xa0 fins a l'any 1985, quan fitxar\xc3\xa0 per l'altre equip de la ciutat, el Real Madrid CF on va arribar al seu m\xc3\xa0xim nivell guanyant cinc t\xc3\xadtols de lliga seguits i igualant la temporada 1989-90 el r\xc3\xa8cord de Telmo Zarraonaind\xc3\xada, Zarra del major nombre de gols en una temporada, 38 a la temporada 1950-51, que finalment fou superat per Cristiano Ronaldo la temporada 2010-11._NEWLINE_Va deixar l'equip blanc als 33 anys, el 1992. Un altre cop a M\xc3\xa8xic va jugar amb la samarreta del Club Am\xc3\xa9rica, tornant a Espanya a la campanya 1993/94, per jugar amb el Rayo Vallecano, amb el qual marc\xc3\xa0 16 gols. Despr\xc3\xa9s del par\xc3\xa8ntesi al Rayo, segueix a M\xc3\xa8xic per disputar la campanya 1994-95 a l'Atlante de M\xc3\xa8xic. L'any seg\xc3\xbcent fitxa pel Linz austr\xc3\xadac de segona divisi\xc3\xb3, on nom\xc3\xa9s va estar un any guanyant el t\xc3\xadtol de lliga._NEWLINE_La campanya 1996-97 jug\xc3\xa0 a l'Atl\xc3\xa9tico Celaya amb els seus antics companys Emilio Butrague\xc3\xb1o i M\xc3\xadchel._NEWLINE_Ha jugat els mundials de futbol del 1978, 1986 i 1994."